सुराज आएगा अगर आप मुझे मुख्यमंत्री बना देंगे...,पत्नी दिला देंगे!
प्रदेश में लोक सुराज अभियान शुरू हो गया है। एक तरफ जहां सरकार लोगों की समस्याओं को निपटाना चाहती हैै तो लोग इसे मस्ती और हंसी मजाक में ले रहे हैं। इसके तहत कोई कहता है कि उसे मुख्यमंत्री बना दिया जाए, तो कोई अपने लिए सरकार से बीवी की मांग कर रहा है। अभी ऐसे कई आवेदन आएंगे। आइए, ऐसे रोचक आवेदनों की एक झलक देखें:-
प्लीज, कलेक्टर का ट्रांसफर करो
इसी तरह का एक आवेदन बालोद जिले से आया है। इसका पूरा ब्यौरा तो नहीं मिला, लेकिन उसने आवेदन में लिखा है कि बालोद जिले के कलेक्टर का ट्रांसफर किया जाए। लिखा है कि बालोद जिले के लिए कलेक्टर का तबादला किया जाना बहुत जरूरी है। प्लीज, समझने की कोशिश कीजिए।
विवाह के लिए लड़की चाहिए : सुकुल
ये मामला तो और रोचक है। सरगुजा के बतौली स्थित बटई तोला में सुकुल नाम के एक युवक ने भी अजीब आवेदन लगाया है। वह कुंवारा है और शादी के लिए लड़की खोज रहा है। सुकुल ने आवेदन में विषय ‘प|ी हेतु’ लिखा है। आगे लिखा कि मेरी परेशानी का मुख्य कारण प|ी का न होना है, कृपया मुझे विवाह के लिए लड़की दिलाइए।
भास्कर विचार: गंभीर बनिए, समस्या रखिए
सरकार के सामने ऐसे मजाक से बड़ा अभियान केवल औपचारिकता में खत्म हो जाएगा। आप सरकार तक अपनी वाजिब बात पहुंचाइए। समस्या नहीं निपटाई जाएगी, तो आपके पास दस्तावेज होंगे, जो आगे आपके काम आएंगे। मजाकों से कहीं ऐसा न हो कि गंभीर समस्या भी सामने से होकर निकल जाए। आपके गंभीर होने से सरकारी अमला भी गंभीर होगा, अन्यथा लापरवाह अधिकारी- कर्मचारी बहाना बनाकर निकल जाएंगे।
मुझे मुख्यमंत्री बना दो मैं भ्रष्टाचार मिटा दूंगा
बिलासपुर के कोटा के सेमरा गांव से एक आवेदन आया है। ये आवेदन है नेतराम साहू का। नेतराम ने लिखा है कि मुख्यमंत्री बनाने हेतु आवेदन। उसने लिखा है कि मेरा निवेदन है कि छत्तीसगढ़ के सर्वांगीण विकास के लिए मुझे मुख्यमंत्री बनाने की कृपा करें, ताकि हो रहे भ्रष्टाचार और रिश्वतखोरी को रोका जा सके।
hin_Deva hin_Deva kas_Deva hin_Deva hin_Deva hin_Deva mai_Deva hin_Deva hin_Deva hin_Deva